CELEX: 32005R2030
Language: sk
Date: 2005-12-13 00:00:00
Title: Nariadenie Komisie (ES) č. 2030/2005 z  13. decembra 2005  o otvorení colnej kvóty na rok 2006, týkajúcej sa dovozu niektorých tovarov vznikajúcich spracovaním poľnohospodárskych výrobkov uvedených v nariadení Rady (ES) č. 3448/93 pôvodom z Nórska do Európskeho spoločenstva

14.12.2005   
            
            
               SK
            
            
               Úradný vestník Európskej únie
            
            
               L 327/13
            
         NARIADENIE KOMISIE (ES) č. 2030/2005
   z 13. decembra 2005
   o otvorení colnej kvóty na rok 2006, týkajúcej sa dovozu niektorých tovarov vznikajúcich spracovaním poľnohospodárskych výrobkov uvedených v nariadení Rady (ES) č. 3448/93 pôvodom z Nórska do Európskeho spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7 ods. 2,
   so zreteľom na rozhodnutie Rady 96/753/ES zo 6. decembra 1996 o uzavretí dohody vo forme výmeny listov medzi Európskym spoločenstvom na jednej strane a Nórskym kráľovstvom na strane druhej o protokole 2 k Dohode medzi Európskym hospodárskym spoločenstvom a Nórskym kráľovstvom (2), a najmä na jeho článok 2,
   keďže:
   
               (1)
            
            
               V dohode vo forme výmeny listov medzi Európskym spoločenstvom na jednej strane a Nórskym kráľovstvom na strane druhej o protokole č. 2 k Dohode medzi Európskym hospodárskym spoločenstvom a Nórskym kráľovstvom, schválenej rozhodnutím 96/753/ES, sa stanovuje ročná colná kvóta uplatniteľná na dovoz čokolády a ostatných potravinových prípravkov obsahujúcich kakao pôvodom z Nórska. Je treba otvoriť túto kvótu na rok 2006.
            
         
               (2)
            
            
               Nariadenie Komisie (EHS) č. 2454/93 z 2. júla 1993 zavádzajúce ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva (3), určuje pravidlá správy colných kvót. Malo by sa stanoviť, že colná kvóta otvorená týmto nariadením sa spravuje v súlade s týmito pravidlami.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi výrobkami nevymenovanými v prílohe I,
            
         PRIJALA TOTO NARIADENIE:
   Článok 1
   Tovar uvedený v prílohe dovážaný do Spoločenstva a pochádzajúci z Nórska podlieha v období od 1. januára do 31. decembra 2006 clu uvedenému v prílohe k tomuto nariadeniu, a to v rámci ročnej kvóty uvedenej v prílohe.
   Článok 2
   Colnú kvótu uvedenú v článku 1 spravuje Komisia v súlade s článkami 308a, 308b a 308c nariadenia (EHS) č. 2454/93.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. decembra 2005
      
         
            Za Komisiu
         
         Günter VERHEUGEN
         
            podpredseda
         
      
   
   
      (1)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (2)  Ú. v. ES L 345, 31.12.1996, s. 78.
   
      (3)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 883/2005 (Ú. v. EÚ L 148, 11.6.2005, s. 5).
   PRÍLOHA
   
               Poradové číslo
            
            
               Číselný znak KN
            
            
               Opis tovaru
            
            
               Kvóta
            
            
               Uplatniteľná colná sadzba
            
         
               09.0764
            
            
               ex18 06
               1806 20
               1806 31
               1806 32
               1806 90
            
            
               Čokoláda a ostatné potravinové prípravky obsahujúce kakao s výnimkou kakaového prášku obsahujúceho pridaný cukor alebo iné sladidlá z číselného znaku KN 1806 10
            
            
               5 500 ton
            
            
               35,15 EUR/100 kg